CELEX: 22000D0713(05)
Language: mt
Date: 2000-05-19 00:00:00
Title: Deċiżjoni tal-Kumitat Konġunt taż-ŻEE Nru 45/2000 tad-19 ta' Mejju 2000 li temenda l-Protokoll 31 għall-Ftehim taż-ŻEE dwar il-kooperazzjoni f'oqsma speċifiċi barra l-erba' libertajiet

Avviż Legali Importanti

|

22000D0713(05)

Official Journal L 174 , 13/07/2000 P. 0057 - 0057

		Deċiżjoni tal-Kumitat Konġunt taż-ŻEENru 45/2000tad-19 ta' Mejju 2000li temenda l-Protokoll 31 għall-Ftehim taż-ŻEE dwar il-kooperazzjoni f'oqsma speċifiċi barra l-erba' libertajietIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala "l-Ftehim", u b'mod partikolari l-Artikoli 86 u 98 tiegħu,Billi:(1) il-Protokoll 31 għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 38/2000 tal-31 ta' Marzu 2000 [1].(2) Huwa xieraq li l-kooperazzjoni tiġi estiża għall-Partijiet Kontraenti għall-Ftehim sabiex tinkludi l-miżuri Preparatorji għas-Sena Ewropea tal-Lingwi 2001.(3) Il-Protokoll 31 għall-Ftehim għandu għalhekk jiġi emendat sabiex jippermetti li din il-kooperazzjoni estiża sseħħ matul is-sena 2000,IDDEĊIEDA KIF ĠEJ:Artikolu 1L-Artikolu 4 tal-Protokoll 31 għall-Ftehim għandu jiġi emendat kif ġej:(1) Il-paragrafu li ġej għandu jiddaħħal wara l-paragrafu 2ċ:"2d. L-Istati ta' l-EFTA għandhom, sa mill-1 ta' Jannar 2000, jipparteċipaw fl-azzjonijiet tal-Komunità li għandhom x'jaqsmu mal-linja tal-baġit li ġejja, imdaħħla fil-baġit ġenerali ta' l-Unjoni Ewropea għas-sena finanzjarja 2000:- B3-1 0 0 3: "Miżuri Preparatorji għas-Sena Ewropea tal-Lingwi 2001"."(2) It-test tal-paragrafu 3 għandu jiġi mibdul b'li ġej:"3. L-Istati ta' l-EFTA għandhom jikkontribwixxu finanzjarjament bi qbil ma' l-Artikolu 82(1)(a) għall-programmi u għall-azzjonijiet li hemm referenza għalihom fil-paragrafi 1, 2, 2a, 2b, 2ċ u 2d."Artikolu 2Din id-Deċiżjoni għandha tidħol fis-seħħ nhar l-20 ta' Mejju 2000, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE [2].Għandha tapplika mill-1 ta' Jannar 2000.Artikolu 3Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fid-19 ta' Mejju 2000.Għall-Kumitat Konġunt taż-ŻEEIl-PresidentF. Barbaso[1] ĠU L 141, tal-15.6.2000, p. 66.[2] Ebda ħtiġiet kostituzzjonali indikati.--------------------------------------------------